जेएनयू की प्रेजिडेंशियल डिबेट कभी-कभी चुनावों का पूरा रुख भी बदल कर रख देती हैं. बता दें कि साल 2015-16 में कन्हैया कुमार जब चुनाव में खड़े हुए तो उनका संगठन AISF बाकी लेफ्ट संगठनों AISA और SFI के मुकाबले काफी कमज़ोर नज़र आ रहा था लेकिन प्रेजिडेंशियल डिबेट के भाषण ने सब बदल कर रख दिया. इस डिबेट में यूनिवर्सिटी और छात्रों से जुड़े मुद्दों के आलावा राष्ट्रीय और अंतरराष्ट्रीय राजनीति के मुद्दों पर भी जमकर चर्चा होती है. इस साल 12 सितंबर की रात को प्रेजिडेंशियल डिबेट है.